c) pokrok skupiny EFRAG pri uskutočňovaní jej riadiacich reforiem, berúc do úvahy vývoj na základe odporúčaní uvedených v správe osobitného poradcu.

a) či skupina EFRAG vo svojej technickej činnosti na medzinárodné účtovné štandardy riadne zohľadňuje požiadavky článku 3 ods. 2 nariadenia (ES) č. 1606/2002, najmä pri hodnotení toho, či nové alebo zmenené štandardy IFRS sú v súlade so zásadou pravdivého a verného obrazu a na prospech európskemu verejnému blahu;

a) jej činnosť, a najmä všeobecné zásady, na základe ktorých sa vyvinuli nové štandardy. Správa bude obsahovať aj to, či medzinárodné štandardy finančného výkazníctva riadne zohľadňujú rozličné obchodné modely, vyjadrujú skutočné dôsledky hospodárskych transakcií, nie sú príliš zložité a či zabraňujú umelým krátkodobým a nestálym vplyvom;

V oblasti finančného výkazníctva sú to:

Počas finančnej krízy bolo odloženie vykazovania úverových strát z pôžičiek (a iných finančných nástrojov) identifikované ako nedostatok existujúcich účtovných štandardov. Vytvorenie nového modelu zníženia hodnoty trvalo dlho a predstavuje odpoveď rady IASB na kritiku zo strany G20 v súvislosti s existujúcim štandardom, ktorého ustanovenia nedostatočne a príliš neskoro upravujú oblasť prevencie úverových strát. Očakáva sa, že nový model „očakávanej straty“ zo zníženia hodnoty rady IASB prinesie skoršie vykázanie očakávaných úverových strát založené nielen na spätných informáciách (ako je to v súčasnom štandarde), ale rovnako aj na aktuálnych a výhľadových informáciách.

V roku 2014 rada IASB vydala dva významné nové štandardy: IFRS 9 Finančné nástroje a IFRS 15 Výnosy zo zmlúv so zákazníkmi. Okrem toho IASB pokračovala v práci na niekoľkých ďalších veľkých projektoch, najmä v súvislosti s prenájmami, poistnými zmluvami a na koncepčnom rámci (ktorý sa posudzuje v oddiele 2.3).

V novembri 2014 uverejnila Rada IASB správu poradnej skupiny pre analýzu účinkov, ktorá bola zriadená, aby poskytovala poradenstvo rade IASB v otázke najlepších postupov pri posudzovaní pravdepodobných účinkov nových štandardov, a tým sa snažila o posilnenie dôvery v procesy, ako aj ich efektívnosti. Odporúčania zahŕňajú posilnenie analýzy a úzke kontakty so všetkými zainteresovanými stranami vrátane vnútroštátnych tvorcov štandardov a orgánov dohľadu. Tieto sú v procese zavádzania.

Rada IASB rovnako funguje na zásade, že široké konzultácie so zainteresovanými stranami zvyšujú kvalitu jej štandardov. Tieto konzultácie sa môžu uskutočniť rôznymi formami, vrátane individuálnych zasadnutí a práce v teréne. Niektoré postupy konzultácií sú povinné, napr. predloženie návrhu akéhokoľvek navrhovaného nového štandardu, navrhovanej zmeny štandardu alebo navrhovanej interpretácie na verejné pripomienkovanie, s minimálnymi lehotami na pripomienkovanie.

Zasadnutia rady IASB (ako aj Výboru pre interpretáciu IFRS), na ktorých sa diskutuje o technických otázkach, sú otvorené pre verejnosť, zaznamenávané a vysielané naživo prostredníctvom internetového vysielania. Technické pracovné dokumenty vypracované na tieto stretnutia sú dostupné na internetovej stránke nadácie IFRS spolu so záznamami a prenosmi zo zasadnutí. Zhrnutia rozhodnutí prijatých na týchto zasadnutiach sú takisto uverejnené.

IAS 1, Prezentácia účtovnej závierky, vyžaduje, aby účtovná závierka verne prezentovala finančnú situáciu, finančnú výkonnosť a peňažné toky účtovnej jednotky. Pri vernej prezentácii sa musia vierohodne zobraziť účinky transakcií, iné udalosti a podmienky v súlade s definíciami a kritériami na vykazovanie majetku, záväzkov, výnosov a nákladov, ustanovenými v Koncepčnom rámci. Podľa IAS 1 sa predpokladá, že výsledkom uplatňovania medzinárodných štandardov finančného výkazníctva (IFRS) s prípadným dodatočným zverejnením je účtovná závierka, ktorá spĺňajú kritérium vernej prezentácie, čo vzhľadom na počet zainteresovaných strán predstavuje pravdivý a verný obraz. Cieľom medzinárodných štandardov finančného výkazníctva je premietnutie ekonomickej výkonnosti so zameraním na transparentnosť tak, aby ekonomické podmienky boli zrozumiteľné pre investorov.

Konzultačný návrh navrhuje opätovne zaradiť do koncepčného rámca obozretnosť.

Cieľom projektu zameraného na poistné zmluvy je vniesť transparentnosť do množstva účtovných metód v súčasnosti používanými v celom odvetví. Rada IASB uverejnila revidovaný konzultačný návrh o poistných zmluvách v júni 2013. Spätná väzba v súvislosti s konzultačným návrhom preukázala širokú podporu pre zásadu oceňovania poistných zmlúv trhovou hodnotou, ktorá zahŕňa všetky dostupné informácie spôsobom, ktorý je konzistentný so zistiteľnými trhovými údajmi. Vyskytli sa však aj sporné otázky, najmä pokiaľ ide o predkladanie správ o výkonnosti, ako aj obavy týkajúce sa zložitosti. IASB už vo veľkej miere ukončila rokovania týkajúce sa poistných zmlúv bez účasti na zisku, ale naďalej zvažuje účtovný model pre zmluvy s prvkami účasti na zisku. Rada IASB má v pláne ukončiť rokovania v najbližších mesiacoch a následne pristúpi k uverejneniu konečného štandardu.

Cieľom projektu zameraného na prenájmy, na ktorom IASB pracuje spoločne s partnerskou organizáciou z USA, Radou pre účtovné štandardy (FASB), je zlepšiť kvalitu a porovnateľnosť finančného výkazníctva zabezpečením väčšej transparentnosti údajov o finančnej páke účtovnej jednotky a aktívach, ktoré používa pri svojej činnosti. IASB a FASB dosiahli dohodu o takmer všetkých aspektoch tohto projektu – a najmä v súvislosti s požiadavkou, aby nájomcovia vykázali aktíva a záväzky pre všetky prenájmy, s niekoľkými výnimkami. Záväzky v súvislosti s prenájmom budú zahŕňať iba ekonomicky nevyhnutné platby. Mnohí investori sa domnievajú, že súčasné vynechanie takýchto aktív a záväzkov môže podstatne znížiť finančnú páku hlásenú niektorými spoločnosťami. Po dokončení bude preto táto nová účtovná požiadavka predstavovať významnú zmenu vo finančnom výkazníctve. Rada IASB má v úmysle uverejniť konečný štandard o prenájmoch do konca roka 2015.

Rada IASB vydala v máji 2014 nový štandard pre vykazovanie výnosov, IFRS 15 Výnosy zo zmlúv so zákazníkmi. Nový štandard, ktorý nahradí predchádzajúce štandardy (IAS 11 a 18) a interpretácie v tejto oblasti, bol vypracovaný spoločne s americkou Radou pre účtovné štandardy (FASB). Cieľom IFRS 15 je zlepšiť finančné vykazovanie výnosov a zlepšiť celosvetovú porovnateľnosť údajov o výnosoch v účtovnej závierke. Hlavnou zásadou nového štandardu je, aby spoločnosti vykazovali výnosy na zobrazenie prevodu tovaru alebo služieb zákazníkom v sumách, ktoré zodpovedajú protihodnote (t. j. platbe), pri ktorej spoločnosť očakáva, že jej na ňu vznikne nárok výmenou za daný tovar alebo služby. Nový štandard tiež prispeje k lepšiemu zverejňovaniu výnosov, poskytne usmernenia pre transakcie, ktoré predtým neboli riešené komplexným spôsobom (napríklad výnosy za služby a zmeny zmluvy) a zlepší usmernenia pre viacprvkové dojednania.

b)IFRS 15 Výnosy zo zmlúv so zákazníkmi

Skupina EFRAG zverejnila návrh odporúčania na schválenie na verejnú konzultáciu. Európska komisia očakáva, že skupina EFRAG dokončí odporúčanie na schválenie štandardu IFRS 9 v druhom polroku 2015. Toto odporúčanie posúdi štandard na základe kritérií v nariadení o IAS vrátane zásady „pravdivého a verného obrazu“, ako aj otázky, či je na prospech európskemu verejnému blahu. Analýza sa takisto osobitne zameria na obchodné modely, volatilitu a obozretnosť. Proces prípravy odporúčania na schválenie bude pokračovať až do začiatku roka 2016.

Pred rokom 2010 koncepčný rámec identifikoval spoľahlivosť ako vlastnosť užitočných finančných informácií. V roku 2010 však IASB nahradila pojem spoľahlivosti myšlienkou, že užitočné finančné informácie musia verne zobrazovať to, čo majú za cieľ zobrazovať („vierohodné zobrazovanie“).

Niektoré zainteresované strany IASB vyjadrili obavy v súvislosti s touto zmenou. V reakcii na to je snahou konzultačného návrhu riešiť aspekty, ktoré podľa stanoviska IASB chceli riešiť zainteresované strany prostredníctvom vyjadrenia svojich obáv v súvislosti so spoľahlivosťou. Opis verného zobrazenia v konzultačnom návrhu je v podstate rovnaký ako opis spoľahlivosti v koncepčnom rámci do roku 2010. Konzultačný návrh opisuje úplne verné zobrazenie ako úplné, nestranné a bezchybné.

Obchodný model

V konzultačnom návrhu sa objasňuje, ako môže byť zvýšená relevantnosť účtovnej závierky, pokiaľ IASB pri tvorbe štandardov zváži, akým spôsobom účtovná jednotka vykonáva svoju ekonomickú činnosť. Táto zmena, ktorá je v súlade s pozíciou skupiny EFRAG, uznáva úlohu, ktorú by obchodný model mal zohrať pri stanovení spôsobu, akým sa jednotlivé položky budú oceňovať pri vypracovaní výkazu ziskov a strát a súvahy.

Uprednostňovanie podstaty pred formou

Konzultačný návrh opätovne zavádza koncepciu uprednostňovania podstaty pred formou, ktorá je vítaná, pretože je potrebné ukázať hospodárske dôsledky transakcií.

Dlhodobé investície

Pri vypracúvaní konzultačného návrhu IASB dospela k záveru, že balík návrhov v konzultačnom návrhu poskytuje dostatočné nástroje, ktoré umožnia IASB, aby náležite zvážila informačné potreby dlhodobých investorov, ako aj spôsob, ktorým má účtovná jednotka účtovať dlhodobé investície. Vítame výslovné úvahy, ktoré IASB venovala tejto téme a budeme venovať pozornosť otázke, či dlhodobí investori súhlasia s úvahami IASB v tejto veci.

3.EFRAG

3.1.Zváženie zásady pravdivého a verného obrazu a posilnenie hodnotenia EFRAG v otázke vplyvu nových medzinárodných štandardov finančného výkazníctva na verejné blaho

Skupina EFRAG poskytuje svoj príspevok v celom procese tvorby štandardov prostredníctvom predkladania pripomienok k vyhláseniam IASB a proaktívnou prácou zameranou na stimuláciu diskusie o dôležitých otázkach účtovníctva v Európe. Predkladanie pripomienok a proaktívne činnosti sú nevyhnutné na zabezpečenie toho, aby európske stanoviská týkajúce sa tvorby finančného výkazníctva boli riadne a jasne formulované v procese tvorby štandardov s cieľom, aby výsledné štandardy boli vhodné pre Európu.

Pred uskutočnením reformy riadenia skupina EFRAG sústredila svoje hodnotenia na schválenie na otázku, či medzinárodné štandardy finančného výkazníctva spĺňajú technické kritériá uvedené v nariadení o IAS, t. j. či poskytujú relevantné, spoľahlivé, porovnateľné a zrozumiteľné finančné výkazníctvo a neboli v rozpore so zásadou pravdivého a verného obrazu, stanovenou v smernici o účtovníctve a bývalej 4. a 7. smernici o práve obchodných spoločností. Okrem toho skupina EFRAG predložila Komisii hodnotenie vyváženosti nákladov a prínosov akýchkoľvek nových vyhlásení týkajúcich sa medzinárodných štandardov finančného výkazníctva, ktoré by Komisia mohla použiť na podporu svojho rozhodnutia o schválení. Na základe odporúčaní v Maystadtovej správe skupina EFRAG tiež posilnila svoje hodnotenie v súvislosti s otázkou, či nové alebo navrhované požiadavky finančného výkazníctva sú prospešné pre verejné blaho. To bude zahŕňať interakciu s finančnou stabilitou a hospodárskym rastom.

V Maystadtovej správe sa takisto odporúčalo, aby skupina EFRAG pri vydávaní odporúčania na schválenie dôkladnejšie analyzovala dodržiavanie zásady obozretnosti. V tejto súvislosti dozorná rada EFRAG prediskutovala základ, ktorý by použila na výslovné posúdenie otázky obozretnosti pri procese schvaľovania. Podobne sa v kontexte verejnej konzultácie v súvislosti s koncepčným rámcom IASB diskutovala tom, ako opätovne zmysluplným spôsobom zaviesť zásadu obozretnosti. Predbežný záver je, že zásada obozretnosti by mala zahŕňať uplatnenie určitej miery opatrnosti pri prijímaní rozhodnutí v podmienkach neistoty a myšlienku, že za určitých okolností môže byť vhodné, aby vykazovanie ziskov a strát bolo asymetrické.

Komisia po konzultácii s členom Výboru pre účtovné predpisy vo svojej žiadosti o odporúčanie na schválenie v súvislosti s IFRS 9 Finančné nástroje stanovila niekoľko osobitných otázok vrátane otázok verejného záujmu, ktoré by mala analyzovať EFRAG. Predovšetkým požiadala o hodnotenie tohto štandardu z hľadiska koncepcie obozretnosti. Komisia tiež požiadala o posúdenie používania reálnej hodnoty, ako aj otázky, či by zavedené zmeny mohli mať nepriaznivé vplyvy na finančnú stabilitu. Skupina EFRAG začala pracovať na návrhu odporúčania na schválenie už v roku 2014. Návrh odporúčania na schválenie vydala 4. mája 2015, pričom v tomto dokumente zisťuje stanoviská zainteresovaných strán k svojmu hodnoteniu štandardu na základe technických kritérií v EÚ ako aj k hodnoteniu otázky, či je štandard IFRS 9 na prospech európskemu verejnému blahu.

V roku 2014 skupina EFRAG začala prípravy odporúčania na schválenie ďalšieho dôležitého štandardu IFRS 15 Výnosy zo zmlúv so zákazníkmi. Návrh odporúčania na schválenie zahŕňal otvorenú otázku zainteresovaným stranám, či majú dôvody domnievať sa, že štandard IFRS 15 by nebol na prospech európskemu verejnému blahu. Pri dokončovaní odporúčania na schválenie dozorná rada EFRAG vzala do úvahy pripomienky zainteresovaných strán a usúdila, že nový štandard je na prospech európskemu verejnému blahu, keďže konštatovala, že možno očakávať, že štandard IFRS 15 bude mať pozitívny vplyv na kapitálové náklady, a nezistila žiadny negatívny vplyv na európsku ekonomiku. Konečné odporúčanie na schválenie, vydané v marci 2015, zahŕňalo toto hodnotenie.

V roku 2014 sa skupina EFRAG zúčastnila na konzultačnom procese rady IASB a po verejnej konzultácii vydala pripomienkové listy k všetkým vyhláseniam IASB vrátane koncepčného rámca. Okrem toho skupina EFRAG pokračovala v diskusii o projekte zameranom na prenájmy a štandarde IFRS 4 Poistné zmluvy.

3.2.Úvahy o rôznorodosti účtovných a hospodárskych modelov a názorov v Európskej únii

Od svojho založenia EFRAG zaviedla riadny transparentný proces, ktorý bol ďalej postupne rozvíjaný. Tento riadny proces umožňuje všetkým európskym zainteresovaným stranám, aby predložili EFRAG svoje stanoviská na zváženie a zabezpečuje, že je zohľadnená rozmanitosť účtovných a hospodárskych modelov a názorov v Európe a že nové medzinárodné štandardy finančného výkazníctva reagujú na potreby Únie. Ako súčasť svojho riadneho procesu EFRAG uverejňuje návrhy pozícií na verejnú konzultáciu, vykonáva skúšky v teréne a iné formy analýz účinku, osvetové podujatia, organizuje a vykonáva osobitné prieskumy, uverejňuje výsledky vo vyhláseniach o spätnej väzbe a uverejňuje svoje konečné stanoviská. V roku 2014 skupina EFRAG vydala pripomienkové listy a stanoviská s pripomienkami ku všetkým návrhom medzinárodných štandardov finančného výkazníctva.